text: Arla slukker lyset
  21 marts 2011 kl. 14.51
  Hvis du synes, at mælkekartonerne i disse dage er mere sorte end de plejer at være, så er den god nok.
  På Arlas mejeri i Christiansfeld får kartonerne i øjeblikket en mørk side med opfordringen til at slukke lyset.
  Det sker i forbindelse med Verdensnaturfondens klima-aktivitet på lørdag, hvor hele verden skal slukke for lyset i én time fra klokken 20.30.
  Det er verdens største klimamarkering, og den vil Arla bakke op om.
  